《得汉彝简周伯宁索香灰》
明代·刘炳

古彝多款识，蟠螭汉篆存。
黄金销土色，翠羽饮雷文。
绮席流寒月，银屏度彩云。
兰灰能裹寄，长吟尽夜分。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。